ออกงานถี่
ช่วงนี้ &#8220;สถิตย์ ลิ่มพงศ์พันธุ์&#8221; อดีตปลัดกระทรวงการคลัง ประธานกรรมการธนาคารกรุงไทย ออกงานถี่ยิบ แถลงข่าวผลิตภัณฑ์อินเทอร์เน็ตแบงก์กิงที่ทันสมัยสอดคล้องกับพันธกิจการเป็นธนาคารแสนสะดวก
25 ส.ค. 2555

ช่วงนี้ “สถิตย์ ลิ่มพงศ์พันธุ์” อดีตปลัดกระทรวงการคลัง ประธานกรรมการธนาคารกรุงไทย ออกงานถี่ยิบ แถลงข่าวผลิตภัณฑ์อินเทอร์เน็ตแบงก์กิงที่ทันสมัยสอดคล้องกับพันธกิจการเป็นธนาคารแสนสะดวก
และยืนคุยกับนักข่าวอธิบายเรื่องราวอย่างใกล้ชิด
งานเล็กงานน้อยที่เป็นงานธนาคารกรุงไทย เป็นต้องเจอหน้าท่านประธานสถิตย์ ชนิดไม่เคยเป็นมาก่อน
ไม่รู้เป็นเพราะ “อภิศักดิ์ ตันติวรวงศ์” กรรมการผู้จัดการใหญ่ จะหมดวาระลงในเดือน พ.ย.นี้หรือเปล่า ประธานกรรมการจึงทำหน้าที่เดินสายเปิดงานขัดตาทัพ
แม้ว่าจะออกงานถี่ยิบ แต่ประธานสถิตย์ก็ยังคงคอนเซปต์เดิมมิเปลี่ยนแปลง คือ สุขุมคัมภีรภาพ กระมิดกระเมี้ยนให้ข้อมูล 
ยิ่งเมื่อโดนสอบถามรายชื่อผู้สมัครกรรมการผู้จัดการใหญ่ธนาคารกรุงไทยคนใหม่ แง้มเพียง ณ บัดนาวมีผู้สมัครท้าชิงรวม 3 คน แต่ประธานสถิตย์ขออุบเงียบรายชื่อ 3 หน่อว่าเป็นครายบ้าง
กระแซะแค่ไหนก็ไม่ได้รับคำตอบ 
บอกเป็นนัยแค่ว่ายังไม่ถึงสิ้นเดือนนี้กว่าจะปิดรับสมัคร ระหว่างนี้อาจมีใครมาสมัครเพิ่มก็ได้ สิ้นเดือนนี้ก็รู้ว่า ไผเป็นไผ
ส่วนเรื่องข้าวที่ออกจะได้กลิ่นคาวคลุ้งมาตั้งแต่สมัยบริษัทส่งออกข้าวรายใหญ่เป็นลูกค้าธนาคารกรุงไทย ก่อนโผล่ชื่อ สยามอินดิก้า ขาใหญ่ออกมาว่า ปัจจุบันเขาก็ยังเป็นลูกค้าธนาคารที่ดีมีวงเงินกู้
ประธานแบงก์กรุงไทย ย้ำว่า เอกสารตั้งแต่อดีตที่บริษัทบิ๊กเนมเคยนำมาขอสินเชื่อส่งออกข้าวกับธนาคาร เป็นของจริง ไม่มีปลอม
ส่วนธนาคารอื่นจะเจอของปลอม และปัจจุบันธนาคารก็ไม่มีหนี้เสียจากเงินกู้ก้อนนี้
ก่อนจะตอกย้ำการจัดการภายใต้การทำงานของ สถิตย์อภิศักดิ์ ว่า คุณอภิศักดิ์เค้าเป็นกรรมการผู้จัดการใหญ่ที่ระมัดระวังการปล่อยกู้ที่มีความเสี่ยงสูงอยู่แล้ว การปล่อยสินเชื่อลูกค้าแต่ละรายอยู่บนหลักเกณฑ์ที่วางไว้ ขอให้เชื่อธนาคารเต๊อะหนูว่า คัดสรรแต่ของดี ไม่มีเบี้ยว
ต่อให้เจอแต่ข่าวแสลงใจ แต่ประธานสถิตย์ก็บ่ยั่น พร้อมให้ข่าวแบบสั่นๆ สู้ๆ ดูพิลึกพิลั่น 
หยั่งงี้สิเก้าอี้ประธานกรรมการจึงเหนียวอยู่ได้ทุกรัฐบาล ...วะ ฮะฮ่าาา